सात साल से जर्जर मंटिडू रोड का होगा निर्माण, आज रखी जाएगी आधारशिला
वर्ष2010 से खस्ताहाल पड़े खरखौदा-मटिंडू मार्ग की हालत में सुधार के लिए कदम उठाए गए हैं। शनिवार (आज) को कैबिनेट मंत्री कविता जैन इसके निर्माण के लिए आधारशिला रखेंगी। लोक निर्माण विभाग के माध्यम से इसके निर्माण पर 90 लाख रुपए की राशि खर्च की जानी है। करीब 900 मीटर लंबे इस मार्ग की चौड़ाई 18 फुट निर्धारित है।
गौरतलब है कि 2010 में सीवरेज डालने के नाम पर खरखौदा मटिंडू मार्ग बाईपास के हिस्से के मार्ग को भी उखाड़ा गया था। शहर के सभी मार्गों को नये सिरे से पक्का बनवाया गया। लेकिन मटिंडू मार्ग को पक्षपात का शिकार होना पड़ा। इस मार्ग को नए सिरे से बनाने के लिए कोई ठोस कार्रवाई नहीं की। उल्टा इसे उखाड़ने के नाम पर मिली 68 लाख रुपए की राशि भी खुर्द-बुर्द हो गई। जिसका आज तक कोई अता-पता नहीं है। बार-बार मांग के बाद भी इसके निर्माण की दिशा में कोई ठोस कदम उठाए जाने के कारण क्षेत्रवासियों ने इसकी शिकायत कैबिनेट मंत्री कविता जैन को दी। उन्होंने मामले में रुचि लेते हुए लोक निर्माण विभाग से सड़क का नया इस्टीमेट तैयार कर भिजवाया। इसके लिए 90 लाख की ग्रांट मंजूर करवाई।
^मटिंडू मार्ग निर्माण पर 90 लाख रुपए की राशि खर्च कर इस मार्ग को सीमेंटेड बनाया जाना है, इसके लिए ठेकेदार ने पहले से बिछी हुई इंटरलाकिंग टाइलें उखाड़ने का आधा काम कर दिया है। इस मार्ग की चौड़ाई 18 फुट रहेगी। जिसकी आधारशिला शनिवार को कैबिनेट मंत्री कविता जैन करेगी।’’सोमबीर दहिया,जेई, लोक निर्माण विभाग, खरखौदा।
मटिंडू मार्ग के निर्माण कार्य पर 90 लाख रुपए की राशि खर्च होनी है। इस राशि से यह मार्ग दो हिस्सों में बनना तय हुआ है। जिसमें शहर के अंदर का हिस्सा सीमेंटेड बनाया जाना है, जबकि दूसरी तरफ बाईपास की तरफ का हिस्सा तारकोल का बनाया जाना है। लेकिन लोगों की मांग पर पूरे मार्ग को ही सीमेंटेड किया जा सकता है। लेकिन इससे लागत भी बढ़ जाएगी।
लोक निर्माण विभाग के जेई का कहना है कि मटिंडू मार्ग का जो निर्माण कार्य खरखौदा में होना है उसकी चौड़ाई 18 फुट है। पहले चरण में एक साइड की सीमेंटेड सड़क का निर्माण होगा जो कि 9 फुट चौड़ी होगी। इसके बाद बाकी नौ फीट की चौड़ाई की सड़क दूसरी तरफ भी बना दी जाएगी। ताकि राहगीरों को कोई परेशानी का सामना करना पड़े।
तीनवार्डों, 6 एससी बस्तियों तीन गांवों को होगा फायदा : मटिंडूमार्ग के निर्माण से खरखौदा शहर के वार्ड संख्या 9, 10 11 के साथ-साथ 6 एससी बस्तियों एवं तीन गांवों के लोगों को इसका फायदा होना है। काफी समय से क्षेत्रवासी मांग कर रहे थे।
मौजूदा हाल में मटिंडू मार्ग को नए सिरे से बनाने के लिए 90 लाख रुपए की राशि मंजूर की गई है। सोनीपत के ओल्ड डीसी रोड खरखौदा के मटिंडू मार्ग के निर्माण कार्य का टेंडर एक ठेकेदार ने लिया हुआ है। जिसने मटिंडू मार्ग निर्माण की दिशा में कदम उठा दिए हैं। पुराने रास्ते को उखाड़ दिया गया है।
खरखौदा .मटिंडू मार्ग निर्माण के लिए बाईपास पर उखाड़ी गई मिट्टी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva